钦定古今图书集成/明伦汇编/家范典/第012卷 > 大戴礼记 > 《曾子事父母章》
## 钦定古今图书集成/明伦汇编/家范典/第012卷 > 大戴礼记 > 《曾子事父母章》

单居离问于《曾子》曰：“事父母有道乎？”曾子曰：“有。爱而
敬。父母之行，若中道，则从；若不中道，则谏。谏而不用，
行之如由己。从而不谏，非孝也；谏而不从，亦非孝也。
孝子之谏，达善而不敢争辨。争辨者，作乱之所由兴
也。由己为无咎，则宁；由己为贤人，则乱。孝子无私乐，
父母所忧忧之，父母所乐乐之。孝子唯巧变，故父母”
安之。若夫“坐如尸，立如齐，弗讯不言，言必齐色”，此成
人之善者也，未得为人子之道也。